open-index/open-wikipedia-markdown huggingface dataset:
Nusišypsok mums, Viešpatie

**Nusišypsok mums, Viešpatie** – Vilniaus mažojo teatro spektaklis. Sukurtas pagal 1993 m. to paties pavadinimo A. Grikevičiaus 4 serijų vaidybinio filmo adaptuotą scenarijų.

1998 m. LTV nufilmavo spektaklį, įtraukė jį į savo „Aukso fondą“ ir Mediatekos archyvą.

Spektaklis priklausė VMT repertuarui, tačiau mirus aktoriui Vytautui Grigoliui nuspręsta, kad jo šiame spektaklyje pakeisti neįmanoma.

2014 m. po premjeros praėjus 20–iai metų, Maskvos J. Vachtangovo teatre pastatyta spektaklio autorinė kopija. 2017 m. ji buvo parodyta Lietuvoje (Vilniuje ir Klaipėdoje).

## Siužetas
Spektaklyje pasakojama apie sunkų žydų likimą, vaikus, tolstančius nuo tėvų, tėvus, juos besivejančius, bet nepavejančius, apie tikėjimą, padedantį įveikti visas negandas.

XX a. pradžioje akmentašys ir našlys Efraimas Dudakas iš mažo Lietuvos miestelio keliauja į Vilnių, kur suimtas jo sūnus, šovęs į generalgubernatorių. Į kelionę jis išvyksta be ypatingos vilties padėti – jei pavyks, bent pasimatyti ir atsisveikinti.

Su Efraimu vyksta ir jo kaimynas vandenvežys Šmulė Senderis. Jo sūnus – seniai Amerikoje, vairuoja automobilį, nerašo laiškų, o vaikaičių Džordžo ir Evos Šmulė nematė ir niekada nepamatys, bet prašo ant jo kapo užrašyti „misteris". Prie jų prisideda nelaimingas, pusiau išprotėjęs Avneris Rozentalis – jo parduotuvėlė su cinamonu, razinomis ir kitais stebuklingais skanėstais sudegė, dabar jis vargšas ir svajoja tapti medžiu – geriausia klevu.

## Veikėjai ir atlikėjai
* Efraimas Ben Jokūbas Dudakas – Sigitas Račkys
* Šmulė Senderis – Vytautas Grigolis / Arvydas Dapšys
* Avneris Rozentalis – Gediminas Girdvainis
* Chloinė–Genechas – Vytautas Šapranauskas
* Palestinietis – Andrius Žebrauskas
* Tabi Aviezeris, Rusų Karininkas – Evaldas Jaras
* Nechama, Ožkelė – Inga Burneikaitė
* Judlas Krapivnikovas – Mindaugas Capas
* Krapivnikovo Moteris – Rasa Jakučionytė
* Joselis Čigonas – Almantas Šinkūnas
* Chasia, Joselio Čigono Žmona – Larisa Kalpokaitė
* Lietuvis Rekrūtas – Jonas Braškys
* Šmulės Senderio Žmona – Eglė Čekuolytė
* Scenose – Jūratė Brogaitė, Eglė Čekuolytė, Rasa Jakučionytė, Larisa Kalpokaitė, Vilija Ramanauskaitė, Jonas Braškys, Mindaugas Capas, Evaldas Jaras, Vilius Petrauskas, Almantas Šinkūnas, Valentinas Tudorakė

## Nuorodos
* 1998 m. LTV atliktas spektaklio įrašas: 1 dalis , 2 dalis
* 1999 m. LTV laida apie spektaklį: Kultūrų kryžkelė. Menora
* 2006 m. LTV laida apie spektaklį: Prieš spektaklį (ved. Kristupas Sabolius)

## Šaltiniai
Kauno Dievo Motinos Globėjos cerkvė

**Kauno 109-ojo Volgos pėstininkų pulko Dievo Motinos Globėjos cerkvė** (po I pasaulinio karo ***Šv. Kryžiaus Išaukštinimo bažnyčia***) – stačiatikių cerkvė ir katalikų bažnyčia, stovėjusi Žemuosiuose Šančiuose, dabartinio Vilijos parko teritorijoje 1896–1950 m. Pats parkas buvo kaip šventorius ir kapinės.

## Istorija

Cerkvės vietoje 1864 m. pastatyta pirmoji šventykla Žemuosiuose Šančiuose. Tai buvo laikina pulko cerkvė. Vėliau carui paskyrus 1000 rublių, ji rekonstruota ir pašventinta. Taip 1896 m. Žemųjų Šančių pietrytinėje dalyje, dabartiniame Vilijos parke buvo pastatyta 109-ojo Volgos pėstininkų pulko Dievo Motinos Globėjos cerkvė. Cerkvė buvo XIX a. carinės Rusijos armijos kareivinių rajone, ji pastatyta kaip medinė cerkvė Kauno tvirtovės įgulos reikmėms.

Atkūrus Nepriklausomybę, 1919 m. ją perėmė Lietuvos kariuomenė, tad cerkvė apie 1920 m. ji pertvarkyta į Lietuvos kariuomenės Šančių įgulos karių katalikų bažnyčią, jai suteiktas Šv. Kryžiaus Išaukštinimo bažnyčios vardas. 1919–1920 m. greta šventyklos palaidoti žuvę ir mirę Lietuvos kariai. 1927 m. karių kapai sutvarkyti, mediniai kryželiai pakeisti betoniniais. 1931 m. pastatytas altoriaus pavidalo paminklas „Garbė žuvusiems dėl Tėvynės“ (projekto autorius – S. Stanišauskas). Prie paminklo kariai duodavo priesaiką, valstybinių iškilmių proga lankydavosi prezidentas Antanas Smetona, Šančių šaulių iškilmės.

Po II pasaulinio karo bažnyčia paversta sandėliu, karių kapai sulyginti su žeme, o paminklas nugriautas. 1950 m. po gaisro nugriauta ir pati bažnyčia su varpine. Šančių tikinčiųjų bendruomenės iniciatyva buvusios bažnyčios vietoje 1991 m. rugsėjo 14 d. pašventintas ąžuolinis Atminties kryžius (autorius – R. P. Bakanauskas).

## Architektūra

Cerkvė buvo kryžiaus formos su pagrindiniu kupolu, apsuptu keturių nedidelių bokštų. Viso statinio tiek išorė, tiek ir vidus buvo papuoštas rusiško stiliaus raižiniais ir dažytas aliejiniais dažais. Turėjo gana masyvų dviejų aukštų ikonostasą su raižiniais, kolonomis ir karnizais, su piešiniais ant paauksuoto fono. Statybas palaimino pats imperatorius Aleksandras III.

## Šaltiniai
San Bernardino apygarda

**San Bernardino apygarda** () – apygarda Jungtinėse Amerikos Valstijose, Kalifornijos pietrytinėje dalyje. Remiantis 2021 m. duomenimis, apygardoje gyveno 2 194 710 žmonių. Apygardos būstinė yra įsikūrusi San Bernardino mieste. San Bernardino apygarda yra pati didžiausia apygarda Jungtinėse Amerikos Valstijose, tačiau kai kurios Aliaskos apylinkės pagal plotą yra didesnės. Apygarda tęsiasi nuo Los Andželo priemiesčių iki Nevados ir Arizonos ribos.

## Istorija
San Bernardino apygarda buvo įkurta 1853 m., po kelių metų, kai Kalifornija tapo Jungtinių Amerikos Valstijų dalimi. Buvo suformuota iš Los Andželo, Mariposos ir San Diego apygardų regionų. Dabartinę formą įgavo 1893 m., kai Riversaido apygarda nuo jos atsiskyrė. San Bernardino apygarda buvo pavadinta Bernardino Sieniečio garbei.

## Gyventojai
2020 m. duomenimis, San Bernardino apygardoje 27,6 % gyventojų buvo baltieji, 7,71 % afroamerikiečiai, 7,18 % azijiečiai, 2,19 % mišrios kilmės, 0,84 % kitų rasių, 53,8 % lotynoamerikiečiai.

## Šaltiniai
Kirilas Timošenko

**Kirilas Timošenko** (, g. 1997 m. kovo 31 d.), geriau žinomas sceniniu vardu **Kirilas Blednas** () – Ukrainos muzikantas, roko grupės „Pošlaja Molly“ įkūrėjas ir pagrindinis vokalistas. 

## Biografija
Kirilas Timošenko gimė 1997 m. kovo 31 d. Zmijive, Charkovo srityje, Ukrainoje. Buvo sunkus paauglys, dažnai pabėgdavo iš namų, kartais – kelioms dienoms. Muzika pradėjo domėtis gan anksti: grojo gitara nuo 14 metų. 

Muzikanto karjerą pradėjo 2016 metais, kai subūrė roko grupę „Pošlaja Molly“. Tais pačiais metais pirmąkart koncertavo. Kurį laiką dirbo parduotuvės apsaugos darbuotoju. 2017 m. išleido savo pirmąjį albumą – „8 способов как бросить дрочить“, o po vienerių metų – antrąjį albumą „Грустная девчонка с глазами как у собаки“.  

## Šaltiniai
Pietų Kvarkenas

**Pietų Kvarkenas** (, ) – sąsiauris Baltijos jūroje, jungiantis atvirą jūrą su Botnijos įlanka šiaurėje. Skiria Suomijai priklausančias Alandų salas nuo Skandinavijos pusiasalio (Švedija). Plotis 30–40 km, didžiausias gylis 285 metrai.

## Šaltiniai
Ksenija Sobčiak

**Ksenija Sobčiak** (, g. 1981 m. lapkričio 5 d.) – Rusijos visuomenės veikėja, žurnalistė, politikė, pramogų pasaulio veikėja.

Gimė Sankt Peterburgo mero Anatolijaus Sobčiako ir žydų kilmės senatorės Liudmilos Narusovos šeimoje. 1998 m. įstojo į Sankt Peterburgo universiteto tarptautinių santykių fakultetą. 2001 m., mirus tėvui, išsikėlė į Maskvą ir ten 2002 m. Maskvos valstybiniame tarptautinių santykių institute baigė bakalauro studijas, o 2004 m. ten pat įgijo magistro išsilavinimą. Kadangi augo įtakingoje šeimoje, nuo mažumės buvo pažįstama su aukštais Rusijos politikais (Vladimiru Putinu, Viktoru Zolotovu ir kt.).

Baigusi studijas, pradėjo dirbti televizijoje: 2004–2012 m. buvo realybės šou „Namas-2“ (*Дом-2*) viena iš vedėjų. Ši laida buvo labai populiari, o Ksenija Sobčiak – labai išgarsėjo ir praturtėjo. K. Sobčiak vėliau vedė laidas „Žvaigždžių bulvaras“, "Kas nori tapti milijonieriumi? ", „Paskutinis herojus“, „Dvi žvaigždės“. Dalyvavo televiziniuose projektuose „Šokiai su žvaigždėmis“, „Cirkas su žvaigždėmis“ ir kt. Nuo 2007 m. dirbo radijo stotyje „Serebrenyj dožd“, buvo keleto glamūrinių žurnalų redaktore. Televizijos kanalo „Dožd“ korespondentė. 2019–2021 m. – televizijos kanalo „Super“ vyriausioji prodiuserė. Viena ir kartu su bendraautoriais parašė keletą pramoginių, madų, gyvenimo būdo knygų: „Stilingi Ksenijos Sobčiak daikčiukai“ (2008 m.), „Ištekėjusi už milijonieriaus, arba aukščiausio lygio santuoka“ (2009 m.), „Liurbio enciklopedija“ (2010 m.), „Sobčiak prieš visus“ (2018 m.).

Ksenija Sobčiak taip pat plėtojo restoranų verslą, vertėsi nekilnojamojo turto prekyba.

Ksenija Sobčiak 2006 m. subūrė jaunimo organizaciją "Visi laisvi! " Aktyviai dalyvavo 2011–2012 m. prieš Dūmos rinkimų rezultatus ir esamą valdžią nukreiptuose protestuose. Jos dalyvavimas protestuose kitų opozicinių jėgų vertintas prieštaringai – jų teigimu, K. Sobčiak veikė valdžios naudai siekdama diskredituoti opoziciją. K. Sobčiak dalyvavo 2018 m. prezidento rinkimuose kaip partijos „Pilietinė iniciatyva“ atstovė. Surinkusi 1,68 % rinkėjų balsų, ji liko ketvirta. Po rinkimų savo partiją pertvarkė į Permainų partiją, kurios ideologija, Sobčiak teigimu, „antiputinizmas“, siekis nutraukti karinius konfliktus.

2022 m. Ksenija Sobčiak dėl žydiškos kilmės gavo Izraelio pilietybę. Ji kritikavo Rusijos karinį įsiveržimą į Ukrainą. 2022 m. spalį jai išketa byla dėl finansinių nusikaltimų, todėl Sobčiak išvyko iš Rusijos į Lietuvą.

Ksenija Sobčiak Rusijoje pagarsėjo kaip skandalinga ir odiozinė asmenybė: įsivėlė į įvairius viešus tarpasmeninius skandalus, pagarsėjo neigiamais pasisakymais apie apkūnius žmones, tyčiojimusi iš krikščionybės ir vienuolių.

## Šaltiniai
Dating sim

**Dating sim** () – simuliacinių vaizdo žaidimų subžanras su romantiniais elementais.

*Dating sim* žaidimuose dažnai daug dialogų ir daug dėmesio skiriama laiko planavimui. Žaidėjas turi susidraugauti su vienu ar keliais veikėjais, kruopščiai kurti ir palaikyti su jais santykius. Šiuose žaidimuose taip pat dažnai reikia kelti statistiką, atspindinčią žaidėjo įgūdžius. Tokiose žaidimų serijose kaip „Sakura Wars“ ir „Persona“ vaidmenų žaidimas derinamas su *dating sim*.

Terminas „*dating sim*“ taip pat kartais neteisingai vartojamas kaip bendrinis terminas romantiškiems žaidimams, ypač vizualiniams romanams, kuriuose daugiausia dėmesio skiriama romantikai. Dėl to gali kilti painiavos, nes vizualiniai romanai laikomi nuotykių žaidimų subžanru ir yra nepriskiriami *dating sim* žanrui. Nors šie du žanrai dažnai turi bendrą vaizdinį pateikimą, *dating sim* žaidimai laikomi labiau pagrįstais statistiniais duomenimis, o vizualiniai romanai daugiausia dėmesio skiria papasakoti žaidimo istoriją.

## Taip pat skaitykite

* *[[Eroge]]*

## Išnašos
Narnaukai

**Narnaukai** – dvasių grupė indėnų cimšų mitologijoje.

Šios būtybės pasirodančios gyvūnų-žmonių pavidalų (viena iš jų – Pelė moteris). Žmonių atžvilgiu galintys veikti ir palankiai, ir nepalankiai, pvz., padėti medžioklėje, keliaujant, pakenkti, nukenksmindami spąstus, sukeldami nelaimingus atsitikimus.

## Išnašos
Mukatas

**Mukatas** (*Mukat*) – kūrėjas indėnų kahuiljų mitologijoje.

Pasakojama, kad Mukatas buvęs nužudytas ietimi. Ten, kur sudegintas jo kūnas, ėmę augti daug įvairiomis naudingomis savybėmis pasižyminčių augalų. Kahuiljų šamanas, norėdamas įgyti žinių apie šiuos augalus, sekęs Mukato dvasios taku, slypinčiu tarp verpetų. Šamanui Mukato dvasią pavykę aptikti atsirėmusią į uolą. Paaiškėję, kad tabakas augąs iš Mukato širdies, moliūgai – iš skrandžio, arbūzai – iš vyzdžių, kukurūzai esą Mukato dantys, iš jo sėklos atsirandančios pupos, o utėlių kiaušinėlių – kviečiai.

## Išnašos
Azijos plėtros bankas

**Azijos plėtros bankas** (, **ADB**) – tarptautinė finansinė institucija, kurios paskirtis suteikti finansavimą Azijos regiono šalių vystymosi projektams. Įkurtas 1966 m. Japonijos iniciatyva, bankas iš pradžių daugiausiai dėmesio teikė maisto gavybos ir kaimo plėtros sritims, tačiau vėliau savo veiklą išplėtė į švietimo bei sveikatos apsaugos sistemų stiprinimą ir infrastruktūros vystymą. Organizacijai priklauso ir finansinius išteklius teikia tiek Azijos, tiek kitų žemynų šalys narės, kurių įkūrimo metu buvo 31, o iki šių dienų prasiplėtė iki beveik 70.

Banko centrinė būstinė įkurta Filipinuose, šalia Manilos esančiame Mandalujongo mieste.

## Veikla

Azijos plėtros bankas savo tikslų siekia teikdamas paskolas tiek valstybių vyriausybėms, tiek verslo subjektams, padėdamas administruoti vykdomus projektus, rinkdamas ir analizuodamas duomenis apie šalių vystymasi. Bankas savo veiklą derina su kitomis regiono ir pasaulinėmis finansų institucijomis, kaip kad Tarptautinis valiutos fondas, Pasaulio Bankas, Azijos infrastruktūros investicijų bankas ir kt., ypač krizių valdymo atveju, kaip kad Azijos finansų krizės metu.

## Valdymas

Banką valdo vadovų taryba, kurią sudaro po vieną kiekvienos šalies narės atstovą. Taryba renkasi bent kartą per metus. Kasdiene banko veikla rūpinasi direktorių taryba, kuriai vadovauja kas penkerius metus renkamas prezidentas (generalinis direktorius). Pastaroji pozicija tradiciškai atitenka Japonijos, kaip įtakingiausios šalies narės, atstovui.

### Prezidentai

## Nariai

2022 m. duomenimis, ADB turi 68 pilnateises valstybes nares: 49 Azijos regione ir 19 už jo ribų.

## Šaltiniai
Mariposos apygarda

**Mariposos apygarda** () – Jungtinių Amerikos Valstijų apygarda, esanti Kalifornijos centrinėje dalyje. Pagal 2021 m. duomenis, Mariposos apygardoje gyveno 17 147 žmonės. Apygardoje nėra nė vieno miesto statusą turinčio miesto. Mariposos apygardos būstinė yra įsikūrusi Mariposoje. Apygarda įsikūrusi Siera Nevados vakaruose, į šiaurę nuo Fresno, į rytus nuo Mersedės ir į pietryčius nuo Stoktono. Apygardos rytinėje dalyje yra Josemičio nacionalinis parkas.

## Istorija
Mariposos apygarda – viena pirmųjų apygardų Kalifornijos valstijoje. Įkurta 1850 m. Iš pradžių Mariposos apygarda buvo pati didžiausia valstijoje, tačiau nuo jos atsiskyrė Mersedo, Maderos, Fresno, Tularės, Kingso, Kerno apygardos  ir dalys San Benito, Mono, Injo, San Bernardino ir Los Andželo apygardų. Todėl Mariposos apygarda yra žinoma kaip „Apygardų motina“ (angl. *„Mother of Counties“*). Pavadinimas suteiktas pagal Mariposos upelio, tekančio per apygardą.

## Gyventojai
2020 m. duomenimis, apygardoje gyveno 13,7 tūkst. baltųjų, 619 kitų rasių ir 1,47 tūkst lotynoamerikiečių kilmės gyventojų.

## Šaltiniai
Rytų Afrikos bendrija

**Rytų Afrikos bendrija** () – Afrikos šalių regioninė tarpvyriausybinė organizacija, siekianti stiprinti šalių narių politinę, ekonominę, socialinę ir kultūrinę integraciją. Būstinė Arušoje (Tanzanija).

Įkurta 1967 m. Rytų Afrikos bendradarbiavimo nuolatinės trišalės komisijos (Kenijos, Tanzanijos ir Ugandos) iniciatyva. 1977 m. dėl politinių nesutarimų ir ekonominių skirtumų Rytų Afrikos bendrija iširo, o 1993 m. – vėl įkurta. 2007 m. prie bendrijos prisijungė Burundis ir Ruanda, 2016 m. – Pietų Sudanas, 2022 m. – Kongo DR, o 2023 m. – Somalis.

2008 m. Rytų Afrikos bendrija susitarė su Pietų Afrikos plėtros bendrija sudaryti laisvosios prekybos zoną.

## Nariai
Priklauso 8 šalys:

*  (2000)
*  (2000)
*  (2000)
*  (2007)
*  (2007)
*  (2016)
*  (2022)
*  (2023)

## Šaltiniai
Princas ir šokėja

**Princas ir šokėja** (, pažodžiui 'Princas ir šou mergina') – 1957 m. Jungtinės Karalystės filmas, romantinė komedija. Pagrindinius vaidmenis atliko Marilyn Monroe ir Laurence Olivier, jis drauge yra šio filmo režisierius ir prodiuseris. Scenarijaus autorius – Terence Rattigan, scenarijus paremtas 1953 m. jo pjese „Miegantysis princas“.

## Siužetas
1911 m., kai šalis ruošiasi švęsti naujojo karaliaus karūnavimą, į Angliją iš Vidurio Europos atvyksta keliaujanti karališkosios šeimos grupė. Tačiau kai atvykusysis regentas (Laurence Olivier) apsilanko muzikiniame teatre, jo potraukis amerikiečių atlikėjai Elsei (*Elsie* – Marilyn Monroe) neleidžia jam susikaupti. Netrukus Elsė sužino apie galimą perversmą regento gimtojoje šalyje, todėl ji turi arba sušvelninti padėtį, arba stebėti, kaip jo šalis lekia į prapultį.

## Aktoriai

* Marilyn Monroe – Elsie Marina
* Laurence Olivier – Karolis (*Charles*), Karpatijos princas regentas
* Sybil Thorndike – Karalienė našlė
* Richard Wattis – Northbrook
* Jeremy Spenser – karalius Nikolas (*Nicolas*)
* Paul Hardwick – majoras Domas (*Domo*)
* Esmond Knight – Colonel Hoffman
* Rosamund Greenwood – Maud
* Aubrey Dexter – ambasadorius
* Maxine Audley – ledi Sunningdale
* Harold Goodwin – kurjeris
* Jean Kent – Maisie Springfield
* Daphne Anderson – Fanny
* Gillian Owen – Maggie
* Vera Day – Betty
* Margot Lister – Lottie
* Charles Victor – teatro vadovas
* David Horne – Užsienio reikalų ministerijos pareigūnas
* Gladys Henson – teatro kostiumininkė

## Kritikų atsiliepimai
Remdamasi devyniomis recenzijomis, įvertinimų apibendrinimo svetainė „Rotten Tomatoes“ filmui suteikė 56% reitingą ir davė 5,7/10 balo. Savo pirmojoje apžvalgoje žurnalas „Variety“ rašė: „Šis pirmasis savarankiškos Marilyn Monroe kino bendrovės kūrinys – apskritai maloni komedija, tačiau tempas neskubrus. Filmuota Londone daugiausia su britų aktoriais, filmas nėra klišinė Pelenės istorija, kaip galėtų pasirodyti iš jo pavadinimo.“ „The New York Times“ teigė, kad filmui trūksta originalumo, o scenarijaus autoriaus Ratigano (*Rattigan*) sukurti charakteriai yra per daug riboti ir nuobodūs, idant Monroe ir Olivier galėtų išnaudoti visas savo galimybes.

Monroe ir Olivier buvo ypač išgirti dėl savo pasirodymų. Žurnalas „Variety“ Torndaik (*Thorndike*) pasirodymą taip pat pavadino puikiu.

## Apdovanojimai ir nominacijos

## Nuorodos
* Filmo „Princas ir šokėja“ ištrauka su Marilyn Monroe („YouTube“ kanalas, anglų k.)

## Išnašos
Smėlio klavyrai

**Smėlio klavyrai** – išeivijos režisieriaus J. Jurašo režisuotas KVADT spektaklis. Jame panaudoti K. Donelaičio biografijos bei jo poemos „Metai“ fragmentai.

Pasak teatrologo E. Jansono, „poetinis, dainingas, harmonijos ilgesio kupinas spektaklis“.

1994 m. LTV nufilmavo spektaklį, įtraukė jį į savo „Aukso fondą“ ir LRT Archyvą (Mediateką) bei pripažino Kultūros paveldui priklausančiu įrašu.

## Veikėjai ir atlikėjai
* Operos libreto kūrėjas profesorius Voigtas, jis ir pastorius Jordanas – Viktoras Valašinas
* Operos kompozitorius koncertmeisteris Gawehnas, jis ir pastorius Kempferis – Petras Venslovas
* Mokytojas Poška, jis ir Donelaitis – Liubomiras Laucevičius
* Gendrolių Tūta, ji ir Ana Regina – Jūratė Onaitytė
* Tūtos nešiotė Ulijona – Rūta Staliliūnaitė
* Vilkyškių smuklininkė frau Platner ir archeologė – Doloresa Kazragytė
* Precentorius Kankelatas ir geležinkelietis Lenuweitas – Antanas Žekas
* Advokatas, vietos fiureris iš Klaipėdos Neumannas – Algirdas Pintukas
* Barzdaskutys iš Bitėnų Bergeris – Vytautas Grigolis
* Užduočių vykdytojas Warschokas – Robertas Vaidotas
* Neumanno patikėtinis Gottschalkas – Vilhelmas Vaičekauskas
* Frau Gottschalk ir archeologė – Nijolė Narmontaitė
* Mociškių Antanas – Rimvydas Muzikevičius
* Iešmininkas Josupeitas – Ramūnas Žilakauskas
* Tilžės muzikantas Elisatas – Dainius Svobonas
* Konduktorius Steineris ir archeologas – Egidijus Stancikas, Arūnas Stanionis
* Donelaičio būrai
** Krizas – Petras Venslovas
** Pričkus – Viktoras Valašinas
** Lauras – Rimvydas Muzikevičius
** Bleberis – Arūnas Stanionis
** Barbė – Doloresa Kazragytė
** Slunkius – Vilhelmas Vaičekauskas
** Selmas – Ramūnas Žilakauskas
** Enskys – Vytautas Grigolis
** Selmykė – Nijolė Narmontaitė
** Jokūbs su smuikeliu – Dainius Svobonas

## Nuorodos
* 1990 m. Dokumentinis LTV filmas apie spektaklio pastatymą: Nebaigti klavyrai  (rež. Juozas Javaitis)
* 1994 m. LTV nufilmuotas spektaklio 
* 2006 m. LTV interviu su režisierium Jonu Jurašu ir inscenizacijos autore apie Nepriklausomybės priešaušryje gimusį kūrinį: Prieš spektaklį (ved. Kristupas Sabolius)
* Atsarginė interviu ir spektaklio įrašų kopija (NKDT Youtube kanale)

## Šaltiniai
Bėgūnai (religija)

**Bėgūnai**, **stranikai** () – sentikių bepopių srovė, kurios ištakos siekia XVIII a. pabaigą. Jų pradininku laikomas tūlas Jefimijus iš Jaroslavlio apylinkių.

Pagal bėgūnų mokymą, pasaulį valdąs Šėtonas, veikiai ateisianti jo pabaiga, ragino nepripažinti pasaulietinės valdžios, mokesčių, prievolių ir t. t. Atvirai su Šėtonu kovoti esą negalima, išeitis – bėgti, slėptis, be paliovos keliauti. Dėl to bėgūnai dar vadinti stranikais. Nepaliaujamą kelionę suprato kaip vienintelį sielos išsigelbėjimą.

Bėgūnų bendruomenių tebėra centriniame Urale, rytiniame Sibire, tačiau joms priklauso nedaug tikinčiųjų.

## Išnašos
Skahnova

**Skahnova** (*Skahnowa*) – didžiulis vėžlys indėnų senekų mitologijoje.

Šis vėžlys tarnaująs ežere gyvenančiai raguotajai gyvatei *[[Doonongaes]]*, sergėdamas jos buveinę. Skahnova plaukiojąs ežere, neprileisdamas įsibrovėlių. Skahnova padedąs raguotajai gyvatei medžioti gyvūnus ir žmones, kuriuos ši suryjanti.

## Išnašos
Derybos

**Derybos** – dviejų ar daugiau asmenų (šalių) dialogo būdas, kuriuo siekiama savo siekių patenkinimo, atsižvelgiant į kitų suinteresuotų asmenų tikslus ir galimas alternatyvas. Pavyzdžiui, gali vykti dėl kokio nors veiksmo sąlygų arba dėl siekiamos sandorio kainos.

Dažniausiai remiasi lygiomis sprendimų, padėties valdymo galimybėmis ir baigiasi susitarimu (konsensusu). Priešingu atveju laikomos *įšaldytomis* (sprendimai nepriimti) arba *žlugusiomis* (sprendimai atmesti).

Pagrindiniai derybų žingsniai:
* Konflikto apibrėžimas ir potencialūs būdai jam spręsti (angl. conflict resolution)
* Susitarimas dėl konkrečių sąlygų (angl. deal-making)

Vienas iš derybinių įrankių yra kompromisas, t. y. abipusė (ar bent taip atrodanti) nuolaida.

Derisi (dalyvauja derybose) žmonės kasdien, dažnai to net nesuvokdami.

## Tarpvalstybinės derybos
Tradicinis ir dažniausiai taikomas suverenių valstybių vyriausybių bendradarbiavimo būdas, viena iš diplomatijos formų. Siekiama tarpusavio susitarimu išspręsti tarpvalstybinių santykių problemas. Tokių derybų tikslas – sudaryti tarptautinę sutartį, kurios privalėtų laikytis ją pasirašančios šalys.

## Šaltiniai
Aksu (Turkijos upė)

**Aksu** (), senovėje **Kestrosas** () – upė, tekanti pietvakarinėje Turkijos dalyje, Antalijos provincijoje, Aksu rajone. Prasideda Tauro kalnuose, teka į rytus, kol įteka į Viduržemio jūrą. Ilgis – 162 km. Didžiausias miestas prie upės – Antalija.

## Etimologija
Pavadinimas *aksu* turkiškai reiškia 'baltas vanduo' (*ak* – 'baltas, skaidrus', *su* – 'vanduo').

## Šaltiniai
Sakramento apygarda

**Sakramento apygarda** () – Jungtinių Amerikos Valstijų apygarda Kalifornijoje, Kalifornijos slėnio šiaurinėje dalyje. Pagal 2021 m. duomenis, Sakramento apygardoje gyveno 1 588 921 žmogus. Sakramento apygardos būstinė yra įsikūrusi Kalifornijos sostinėje Sakramente. Apygarda tęsiasi nuo Sakramento ir San Choakino upių žemupių iki Siera Nevados pradžios.

## Istorija
Sakramento apygarda buvo viena iš pirmųjų Kalifornijos apygardų, įkurta 1850 m. Apygarda pavadinta pagal Sakramento upę, tekančią per apygardos vakarinį pakraštį.

## Didžiausi miestai

* Sakramentas
* Elk Grovas
* Arden Arkeidas
* Citrus Heights
* Folsomas

## Gyventojai
2020 m. duomenimis apygardoje gyveno 43,7 % baltųjų, 16,4 % azijiečių, 9,28 % afroamerikiečių, 5,46 % mišrios kilmės, 1,75 % kitų rasių ir 23,4 % lotynoamerikiečių kilmės gyventojų.

## Šaltiniai
Kalokagatija

**Kalokagatija** ( – 'gražus ir geras') – senovės graikų sąvoka, apibūdinanti tobulą žmogų – gražų bei gerą; senovės graikų auklėjimo idealas. Tai yra socialinis-politinis, pedagoginis, etinis ir estetinis idealas. Manyta, kad aukštųjų visuomenės sluoksnių nariai buvo fiziškai gražūs ir geri, o žemųjų – bjaurūs ir blogi, tačiau tam prieštaravo stoikai, teigdami, kad visos šios savybės priklauso nuo auklėjimo, o kalokagatiją laikė jo tikslu. Labai daug kalokagatijos pavyzdžių galima įžvelgti Antikos kūriniuose bei skulptūrose.

## Šaltiniai
Mersedo apygarda

**Mersedo apygarda** () – Jungtinių Amerikos Valstijų apygarda, esanti Kalifornijos centrinėje dalyje. Pagal 2021 m. duomenis, Mersedo apygardoje gyveno 286 461 žmonės. Apygardos būstinė yra įsikūrusi apygardos didžiausiame mieste Mersede. Apygarda įsikūrusi Kalifornijos slėnyje prie San Choakino upės, į šiaurę nuo Fresno apygardos ir Fresno, ir į pietryčius nuo Santa Klaros apygardos ir San Chozės.

## Istorija
Mersedo apygarda buvo įkurta 1855 m. iš Mariposos apygardos dalių. 1856 m. dalis Mersedo apygardos buvo atiduotos Fresno apygardai. Pavadinimas suteiktas pagal Mersedo upę, tekančią per apygardą.

## Didžiausi miestai

* Mersedas
* Los Banosas
* Atvoteris
* Livingstonas
* Gustinas

## Gyventojai
2020 m. duomenimis apygardoje gyveno 26,9 % baltųjų, 7,43 % azijiečių, 2,79 % afroamerikiečių, 1,9 % mišrios kilmės, 1,76 % kitų rasių ir 60,2 % lotynoamerikiečių kilmės gyventojų.

## Šaltiniai
Vakarų konferencija (NBA)

**Vakarų konferencija** () – viena iš dviejų Nacionalinę krepšinio asociaciją (NBA) sudarančių konferencijų (kita – Rytų konferencija). Abi konferencijas sudaro 15 komandų, suskirstytų į tris divizionus. 

## Dabartinė struktūra
Vakarų konferencijos komandos yra suskirstytos taip:

**[[Pietvakarių divizionas (NBA)|Pietvakarių divizionas]]**
* Dalaso „Mavericks“
* Hiustono „Rockets“
* Memfio „Grizzlies“
* Naujojo Orleano „Pelicans“
* San Antonijo „Spurs“

**[[Ramiojo vandenyno divizionas (NBA)|Ramiojo vandenyno divizionas]]**
* Golden State Warriors
* Los Andželo „Clippers“
* Los Andželo „Lakers“
* Finikso „Suns“
* Sakramento „Kings“

**[[Šiaurės vakarų divizionas (NBA)|Šiaurės vakarų divizionas]]**
* Denverio „Nuggets“
* Minesotos „Timberwolves“
* Jutos „Jazz“
* Oklahoma Sičio „Thunder“
* Portlando „Trail Blazers“

## Konferencijos čempionai

## Išnašos
Diktatorius (Senovės Roma)

**Diktatorius** – senovės Romos respublikos pareigūnas, turintis neribotą valstybinę valdžią. Senovės Romoje diktatoriumi tapdavo pareigūnai, kuriems ypatingais atvejais (pavyzdžiui, kilus karui) senato nutarimu būdavo suteikiama neribota valstybės valdžia (bet ne ilgiau nei 6 mėnesiams). Kai kurie asmenys tokią valdžią išlaikydavo ilgesnį laiką, pvz., Lucijus Kornelijus Sula ar Gajus Julijus Cezaris. Nuo 202 m. pr. m. e. diktatoriai nebuvo skiriami, o po Cezario nužudymo (44 m. pr. m. e.) diktatoriaus pareigybė buvo panaikinta. Iki IV amžiaus pr. m. e. negalima buvo tautos susirinkimo metu apskųsti diktatoriaus nuosprendį. 

## Šaltiniai
Gigguk

**Garntas Manitapas** (, g. ), geriau žinomas kaip **Gigguk** – Tailando ir Jungtinės Karalystės „YouTube“ turinio kūrėjas ir tinklalaidininkas. Jo sukurtame turinyje daugiausia dėmesio skiriama komiškiems pasisakymams ir anime kultūros apžvalgoms.

G. Maneetapho yra vienas iš „Trash Taste“ tinklalaidės narių.

## Karjera
Internete jis naudojo slapyvardį „Gigguk“, sudarytą iš jo pravardės „Gigg“ ir gyvenamosios vietos Jungtinėje Karalystėje, o savo kanalą pavadino „The Anime Zone“. 2017 m. Maneetapho atsisakė savo kanalo „Anime Zone“ slapyvardžio ir naudojo tik „Gigguk“.

2019 m. lapkritį Maneetapho kartu su kita „YouTube“ turinio kūrėja Sydney Poniewazu (Sydsnap) persikėlė į šiaurės vakarų Tokiją (Japonija), kad pradėtų dirbti „GeeXPlus“ influenceriu. Jo tikslas buvo padėti populiarinti ir (arba) supažindinti likusį pasaulį su anime ir Japonijos kultūra.

2020 m. vasarį Maneetapho kartu su Connor Colquhoun (CDawgVA) ir Joey Bizinger (The Anime Man) pradėjo kurti ir vesti kassavaitinę garso ir vaizdo tinklalaidę „Trash Taste“, kuriame jie diskutuoja apie anime, mangą, otaku kultūrą ir savo patirtį gyvenant Japonijoje. Pirmasis epizodas buvo išleistas 2020 m. birželio 5 d., o kiekvieną penktadienį „YouTube“ ir pagrindinėse tinklalaidžių platformose galima rasti naujų epizodų.

## Asmeninis gyvenimas
Maneetapho tėvai kilę iš Tailando, o jis gimė ir užaugo Jungtinėje Karalystėje. Jis yra praktikuojantis budistas, du kartus gyvenime tarnavo vienuoliu. 2019 m. balandžio 12 d. Maneetapho susižadėjo su Sydney Poniewazu. 2022 m. birželio 5 d. jie susituokė per ceremoniją Jungtinėje Karalystėje.

## Išnašos
CDawgVA

**Connor Marc Colquhoun** (g. ), geriau žinomas kaip **CDawgVA** – Velso „YouTube“ turinio kūrėjas, įgarsintojas ir tinklalaidininkas.

C. Colquhoun yra vienas iš „Trash Taste“ tinklalaidės narių.

## Karjera
2014 m. vasarį Colquhoun sukūrė savo „YouTube“ kanalą „CDawgVA“. Jis pradėjo įgarsinimo karjerą tuo pat metu kaip ir „YouTube“ karjerą, daugiausiai mėgėjiškai, tačiau atliko ir kelis mokamus įgarsinimus. Kai Colquhoun gyveno Londone, jis dirbo profesionaliai įgarsindamas įmonių pasakojimus ir reklamas.

2019 m. lapkritį jis persikėlė į Tokiją ir pradėjo dirbti „GeeXPlus“ influenceriu. Jo tikslas buvo padėti populiarinti ir (arba) supažindinti likusį pasaulį su anime ir Japonijos kultūra.

2020 m. vasarį jis kartu su Joey Bizinger (The Anime Man) ir Garnt Maneetapho (Gigguk) pradėjo kurti ir vesti kassavaitinę garso ir vaizdo tinklalaidę „Trash Taste“, kuriame jie diskutuoja apie anime, mangą, otaku kultūrą ir savo patirtį gyvenant Japonijoje. Pirmasis epizodas buvo išleistas 2020 m. birželio 5 d., o kiekvieną penktadienį „YouTube“ ir pagrindinėse tinklalaidžių platformose galima rasti naujų epizodų.

2022 m. rugpjūčio 29 d. Colquhoun ir Chris Broad dalyvavo 750 km dviračių žygyje per Hokaido salą, kad surinktų lėšų Imunodeficito fondui. Kelionė buvo tiesiogiai transliuojama per „Twitch“ ir baigėsi 2022 m. rugsėjo 5 d., surinkus daugiau nei 310 000 JAV dolerių.

## Filmografija

## Išnašos
Andy Diouf

**Andis Diufas** (*Andy Diuof*, g. 2003 m. kovo 17 d., Neji prie Senos) – Prancūzijos futbolininkas, puolėjas.

## Karjera
Kitados atstovavo Paris Saint-Germain, AC Boulogne-Billancourt ir INF Clairefontaine jaunimo ekioms.

### Stade Rennes
Nuo 2018 m. Prancūzijos „Rennes“ jaunimo akademijos auklėtinis. 

Nuo 2020 m. atstovavo rezervinei klubo ekipai, o 2021 m. gegužės 9 d. debiutavo pagrindinėje komandoje rungtynėse prieš Paris Saint-Germain FC.

#### FC Basel
2022 m. vasarą nuomos pagrindais paskolintas Šveicarijos FC Basel.

2022 m. liepos 24 d. debiutavo Šveicarijos Superlygoje rungtynėse prieš Servette FC.

2022 m. spalio 13 d. pasižymėjo įvarčiu UEFA konferencijų lygos grupių etapo rungtynėse prieš Slovan Bratislava.

2022 m. rugsėjo 15 d. rungtyniavo LFF stadione, Lietuvoje. Šveicarijos klubas nugalėjo minimalia persvara 1:0. Vienintelio įvarčio autoriumi tapo Andi Zeqiri.

2022 m. spalio 27 d. rungtynėse Šveicarijoje prieš FK Žalgiris, rezultatas buvo lygus 2:2. Pirmasis rungtynių įvartis buvo pelnytas vos prasidėjus rungtynėms, o jo autoriumi tapo Andy Diouf. Vėliau pasižymėjo Andi Zeqiri. Šveicarai pirmavo rezultatu 2:0, tačiau po dviejų tikslių Mathias Oyewusi smūgių rezultatas tapo lygus, o žalgiriečiai išsaugojo galimybes pakovoti dėl vietos kitame etape.

### Lens
2023 m. birželio 30 d. pasirašė penkerių metų sutartį su Ligue 1 Lens (Prancūzija).

### Milano „Inter“
Nuo 2025 m. priklausė Inter Milan (Italija). 2025 m. rugpjūčio 22 d. sudaryta penkerių metų trukmės sutartis.

## Pasiekimai

## Rinktinės
Žaidėjas gimė Prancūzijos, bet jo tėvai – senegaliečių kilmės. Atstovavo įvairaus amžiaus Prancūzijos jaunimo rinktinėms.

## Išnašos

## Nuorodos
* SOCCERWAY
* worldfootball.net
* fff.fr svetainė
* Transfermarkt
* Globalsportsarchive
* staderennais.com
San Diego apygarda

**San Diego apygarda** (angl. *San Diego County*) – Jungtinių Amerikos Valstijų apygarda, esanti Kalifornijos pietinėje dalyje. Pagal 2021 m. duomenis, San Diego apygardoje gyveno 3 286 069 žmonės. San Diego apygardos būstinė yra įsikūrusi antrame pagal dydį Kalifornijos miete San Diege. Apygarda įsikūrusi prie Ramiojo vandenyno krantų, į pietryčius nuo Los Andželo ir į šiaurę nuo Tichuanos. Tai yra labiausiai į pietvakarius nutolusi JAV apygarda (be Havajų). San Diego apygarda yra antra pagal gyventojų skaičių Kalifornijoje, ir penkta pagal gyventojų skaičių JAV. Apygardoje yra net 18 Indėnų rezervatų, daugiau nei bet kurioje JAV apygardoje.

## Istorija
San Diego apygarda buvo viena iš 27 pirmųjų Kalifornijos apygardų. Tada apygarda buvo pakankamai didelė, jos teritorijoje buvo dabartinės Riversaido ir Imperiškoji apygardos ir dalys dabartinių Injo ir San Bernardino apygardų. Pavadinta pagal San Diego įlanką.

## Didžiausi miestai

* San Diegas (1 423 851 gyv.)
* Čula Vista (274 492 gyv.)
* Oušensaidas (175 742 gyv.)
* Eskondidas (151 625 gyv.)
* Karlsbadas (115 382 gyv.)
* El Kachonas (102 708 gyv.)
* Vista (101 638 gyv.)

## Gyventojai
2020 m. duomenimis San Diego apygardoje gyveno 44,9 % baltųjų, 11,7 % azijiečių, 4,61 % afroamerikiečių, 3,95 % mišrios rasės, 0,97 % kitų rasių ir 33,9 % lotynoamerikiečių kilmės gyventojų.

## Šaltiniai
Riversaido apygarda

**Riversaido apygarda** (angl. *Riverside County*) – Jungtinių Amerikos Valstijų apygarda, esanti Kalifornijos pietinėje dalyje. Pagal 2021 m. duomenimis, Riversaido apygardoje gyveno 2 458 395 žmonės. Riversaido apygardos būstinė yra įsikūrusi didžiausiame apygardos mieste Riversaide. Apygarda yra maždaug stačiakampio formos, tęsiasi nuo Los Andželo priemiesčių iki Arizonos ribos. Įsikūrusi į rytus nuo Los Andželo, į pietus nuo San Bernardino apygardos ir į vakarus nuo Arizonos. Su Imperiškąja apygarda dalinasi didžiausią Kalifornijos ežerą Saltono jūrą. Centrinėje ir vakarinėje apygardos dalyse daugiausiai yra dykumos, tačiau rytinėje apygardos dalyje vyrauja Viduržemio jūros klimatas. Riversaido apygarda yra ketvirta pagal plotą apygarda Kalifornijoje.

## Istorija
Riversaido apygarda buvo įkurta 1893 m. iš mažos San Bernardino apygardos dalies ir didesnės San Diego apygardos dalies. Pavadinimą gavo pagal Riversaido miestą.

## Didžiausi miestai
* Riversaidas (314 998 gyv., 2020 m.)
* Moreno Volis (208 634 gyv.)
* Korona (157 136 gyv.)
* Murieta (110 949 gyv.)
* Temekula (110 003 gyv.)
* Churupa Volis (105 053 gyv.)
* Menifi (102 527 gyv.)

## Gyventojai
2020 m. duomenimis Riversaido apygardoje gyveno 34,4 % baltųjų, 6,52 % azijiečių, 6,07 % afroamerikiečių, 2,73 % mišrios rasės, 0,9 % kitų rasių ir 49,4 % lotynoamerikiečių kilmės gyventojų.

## Šaltiniai
Zenonas Kitijietis

**Zenonas Kitijietis** (, 335 m. pr. m. e. Kitijone – 263 m. pr. m. e. Atėnuose) – senovės graikų filosofas, laikomas stoicizmo pradininku.

## Biografija
Zenonas Kitijetis gimė 335 m. pr. m. e. finikiečių įkurtame mieste Kitijone (dabartinė Larnaka, Kipras). Tėvas – Mnazėjus. Apie 300 m. pr. m. e. įkūrė filosofijos mokyklą. Išskyrė logikos, fizikos ir etikos filosofijas. Etikos filosofiją laikė svarbiausia, o logikos ir fizikos filosofijas apibūdindavo kaip įrankius etikos principams pagrįsti. Taip pat skyrė politinę filosofiją, tačiau ją grindė etikos principais; jo politinei filosofijai būdinga pasaulinės pilietybės ir visuotinės žmonių lygybės idėja.

Apie 320 m. pr. m. e. persikėlė į Atėnus, kur mirė 263 m. pr. m. e.

## Šaltiniai
Kolosas

**Kolosas** () – kelis ar keliolika kartų už žmogų didesnė skulptūra, vaizduojanti dievą arba valdovą.  Taip pat kolosas – tai kažkas, išsiskiriantis savo dydžiu, reikšme, pvz. milžinas, gigantas. Kolosai buvo kuriami ir statomi senovės kraštuose: Egipte, Graikijoje, Romoje, Bizantijos imperijoje. Žymiausias iš jų – neišlikęs 32 m aukščio Rodo kolosas – laikomas vienu iš Septynių pasaulio stebuklų.

## Istorija

Senovėje daugelis tautų bandė kurti didžiules statulas, viršijančias natūralius dievų, mitinių gyvūnų ir žmonių (jiems atstovaujančių didvyrių, valdovų) dydžius. Taip senovės tautos bandė išreikšti savo dievų ir karalių didybę šių atvaizdų gigantiškumu. Didžiulės statulos buvo iškalamos kietame akmenyje, vaizduojančios stovinčius ar sėdinčius personažus. Jas statydavo prie šventyklų ar prie jų vedančių kelių.

## Žymūs kolosai

* Memnono kolosai
* Nerono kolosas
* Rodo kolosas

## Šaltiniai

## Nuorodos

* Sąrašas:Aukščiausios pasaulio statulos
* Kokie tarptautinio žodžio „kolosalus“ galimi lietuviški pakaitai?  *vlkk.lt*
Ferrari 499P

**Ferrari 499P** – 2022 m. spalio 30 d. pristatytas „Ferrari“ sportinis automobilis, priklausantis Le Mano *Hypercar* klasei. Automobilis buvo pristatytas 2022 m. „Ferrari Finali Mondiali“ renginyje.

Komandos debiutas aukščiausioje Le Mano lenktynių klasėje planuojamas 2023 m., praėjus 50 metų po paskutinio Ferrari automobilio šioje klasėje (Ferrari 333 SP). Pažymint šią progą vienas iš komandos automobilių bus žymimas 50 numeriu. Iš viso sezone tokį modelį naudos du ekipažai. Automobilis debiutuos pirmajame 2023 m. sezono etape Sebring trasoje kovo mėnesį.

Ferrari 499P variklis yra iš tos pačios šeimos, kaip Ferrari 296 ir 296 GT3 modeliuose. Modelis turės pusiau nuolatinę visų varomų ratų transmisiją, o priekyje sumontuotas elektrinis variklis turės 200 kW galią. Taip pat modelyje bus įrengta „Ferrari“ kinetinės energijos regeneravimo sistema.

Debiutinėse 2023 m. 24 valandų Le Mano lenktynėse viena iš dviejų „Ferrari AF Corse“ komandų su Ferrari 499P automobiliu tapo čempione.

2024 m. Le Mano lenktynėse vėl triumfavo „AF Corse“ komanda su šiuo bolidu.

2025 m. komanda laimėjo trečią kartą iš eilės.

## External links
* Oficiali svetainė

## Šaltiniai
Vartotojo sutikimas

**Vartotojo sutikimas** arba **licencinė programinės įrangos sutartis** (angl. *end-user license agreement* (sutr. EULA)), liet. *galutinio vartotojo licencinis sutikimas*) – sutartis tarp kompiuterinės programos kūrėjo/savininko ir jos kopijos naudotojo.

Dažniausiai naudojama komercinių programų plėtotojų (tokių kaip Apple ar Microsoft) arba laisvosios programinės įrangos su komerciniais elementais.

## Sudarymas
Sutartis (angl. EULA) sudaroma įdiegus programinę įrangą ir prieš pradedant ja naudotis. Sudarymas realizuojamas susipažinimui pateikiama programos licencija ir žymimuoju langeliu šalia. Jo pažymėjimas reiškia, kad vartotojas susipažino su licencija, sutinka su visomis joje išdėstytomis sąlygomis ir garantuoja jų laikytis. Tai ne vienintelis variantas, kartais pasitaiko ir kitokia *vartotojo sutikimo* išraiška.

Nepažymėjus žymimojo langelio (t. y. neišreiškus *vartotojo sutikimo*), dažniausiai, neįmanoma pradėti naudotis programine įranga, net jeigu ji jau parsisiųsta ar net nusipirkta/išsinuomota. EULA sudarymas yra privalomas, programos kūrėjų reikalaujamas kiekvieno programos vartotojo žingsnis.

## Prasmė
*Vartotojo sutikimas* turi sutartinę galią tarp programinės įrangos kūrėjo/savininko ir jos vartotojo, t. y. jį sudarant programos licencija (kurioje aptarta ką vartotojas gali, ir ko negali daryti su programa) tampa *privaloma*.

*Vartotojo sutikimas* neapsaugo programinės įrangos vartotojo, o yra skirtas apibrėžti intelektinės nuosavybės savininkų teises, visų pirma nuo neteisėto naudojimo (piratavimo).

## Šaltiniai
Injo apygarda

**Injo apygarda** () – Jungtinių Amerikos Valstijų apygarda, esanti Kalifornijos rytinėje dalyje. Pagal 2021 m. duomenis, Injo apygardoje gyveno 18 970 gyventojų. Apygardos būstinė įsikūrusi Independense, o didžiausias ir vienintelis miestas apygardoje – Bišopas. Apygarda įsikūrusi rytinėje Siera Nevados kalnų dalyje, į pietryčius nuo Josemičio nacionalinio parko. Apygardoje yra Ovenso slėnis ir Mirties slėnio nacionalinis parkas. Injo apygarda antra pagal dydį Kalifornijoje, už ją didesnė tik San Bernardino apygarda. Ji taip pat yra antra pagal mažiausią gyventojų tankumą apygarda Kalifornijoje (rečiau gyvenama tik Alpių apygarda).

## Istorija
Injo apygarda įkurta 1866 m. iš Mono ir Tularės apygardų dalių, 1870 m. gavo daugiau žemės iš Mono, o 1872 m. iš Kerno ir San Bernardino apygardų. Injo apygarda pavadinta pagal į rytus nuo Ovenso slėnio esančiuose kalnuose gyvenusios indėnų genties vado vardą.

## Gyventojai
2020 m. duomenimis apygardoje gyveno 61,1 % baltųjų, 9,39 % indėnų, 4,24 % mišrios rasės, 1,42 % azijiečių, 0,94 % kitų rasių ir 23 % lotynoamerikiečių kilmės gyventojų.

## Šaltiniai
Atėnų Peristeri

**Atėnų „Persiteri“**, oficialiai ***Gymnastikos Syllogos Peristeriou K.A.E.*** () – Graikijos krepšinio klubas iš Atėnų vakarinio priemiesčio Peristerijo. Įkurtas 1971 m. kaip Persiterijo sporto klubo dalis.

## Istorija
Pirmą kartą į aukščiausią Graikijos lygą iškopė 1989–1990 m. sezone. Nuo 1992 iki 2000 m. rungtyniavo Koračo taurės turnyre. 2000–2001 m. „Persiteri“ komandoje žaidė žymus amerikiečių krepšininkas Alfonsas Fordas. Su jo pagalba komanda pasiekė antrą vietą Graikijos lygoje bei iškopė į Eurolygą. Ten sužaidė du sezonus (2000–2001 ir 2001–2002 m.). Vėliau rungtyniavo Europos Iššūkio taurėje. 2003–2004 m. sezone susidūrė su finansiniais sunkumais ir iškrito į trečiąją Graikijos lygą. 2007–2008 m. pakilo į antrąją lygą, o 2019 m. sugrįžo į elitinę šalies lygą.

## Laimėjimai
* Graikijos A2 krepšinio lyga: 1988–89, 2008–09, 2017–18 m.
* Graikijos B krepšinio lyga: 1982–83, 2006–07, 2016–17 m.

## Treneriai
Žymesni treneriai:

*  Faidonas Mateju (1983–1985 m.)
*  Kostas Petropulas (1991–1993 m.)
*  Draganas Šakota (1995–1997 m.)
*  Argirijus Pedulakis (1997–2004, 2010–2012, 2018–2019, 2020–2021 m.)
*  Ilijas Zuras (2004, 2019 m.)
*  Nikas Karajanis (2004–2005, 2008–2009, 2015–2018 m.)
*  Sotiris Manolopulas (2021 m.)
*  Milanas Tomičius (2021–2022 m.)
*  Vasilis Spanulis (2022–2024 m.)
*  Jorgas Limniatis (2024– m.)


## Šaltiniai
Arasa

**Arasa** () – upė šiaurės vakarų Brazilijoje, Amazonės valstijoje; Negro kairysis intakas (Amazonės baseinas). Prasideda Kurupiros kalnagūbryje (610 m aukštyje) netoli Venesuelos sienos, Indėnų janomamių teritorijoje. Teka daugiausia pietryčių kryptimi Amazonijos miškais. Žemupyje smarkiai vinguriuoja. Netoli žiočių susilieja su Deminio upe, kuri kartais nurodoma kaip Negro intakas, o Arasa – jos intakas. Įteka į Negrą į šiaurę nuo Barseloso, priešais Kujunio žiotis.

Didžiausi intakai: Kuruduris (dešinysis), Itu, Kueirasas, Mararis, Deminis (kairieji).

Upės baseine gyvena indėnai janomamai, surarai ir pakidai.

## Šaltiniai
Žauaperis

**Žauaperis** () – upė šiaurės vakarų Brazilijoje, Roraimos ir Amazonės valstijose; Negro kairysis intakas (Amazonės baseinas). Prasideda Akaros kalnagūbryje (900 m aukštyje). Teka į pietvakarius retai gyvenamomis Roraimos vietomis, toliau į pietus Branko žemupio gamtos draustinio bei indėnų vaimirių–atroarių teritorijos ribomis. Žemupyje teka Roraimos ir Amazonės valstijų riba. Įteka į Negrą ~30 km Branko žiočių, priešais Uninio žiotis. Žemupio slėnyje gausu senvagių, ežerų, protakų.

Didžiausias intakas: Alalau (kairysis).

Europiečiai Žauperio baseiną pasiekė XVIII a.

Laivuojama, bet nuo lapkričio iki kovo nusekusi.

## Šaltiniai
Uninis

**Uninis** () – upė šiaurės vakarų Brazilijoje, Amazonės valstijoje; Negro dešinysis intakas (Amazonės baseinas). Prasideda keliomis ištakomis (Pretu, Agva Pretu) netoli Žapūros upės. Teka į šiaurės rytus, rytus, smarkiai vinguriuoja, sudaro gausybę meandrų, senvagių. Prateka Žau nacionalinio parko pakraščiu. Įteka į Negrą priešais Žauaperio žiotis.

Didžiausi intakai: Papagajas, Pauninis, Solimonezinjas.

Spalio–lapkričio mėnesiais nusekusi, vandeningiausia birželį–liepą.

## Šaltiniai
Proklas

**Proklas** (; ~410–485 m.) – senovės graikų filosofas. Vienas paskutiniųjų Atėnų neoplatonizmo mokyklos atstovų; jo dėka šios filosofinės srovės idėjos vėliau pasklido po Romos, Bizantijos, islamo kultūras.

## Biografija
Proklas gimęs Konstantinopolyje, įtakingoje, iš Likijos kilusioje šeimoje. Augo Ksante. Mokėsi Aleksandrijoje, filosofiją studijavo pas Olimpiadorą Vyresnįjį. Vėliau išvyko į Atėnus, mokėsi pas Plutarchą Atėnietį ir Sirianą. Tapo Platono akademijos diadochu (vadovu) ir ėjo šias pareigas iki mirties.

## Idėjos

Proklas Platoną interpretavo remdamasis Plotinu. Šio emanacijos teorijai siekė suteikti sistemiškumo ir vienalytiškumo. Formulavo trejybės sampratą, jos elementais laikė vienį, begalybę ir ribą. Plėtojo vienio dialektiką, siekė apibūdinti daugį kaip vienį ir vienį kaip daugį, atskleisti formas, kurias įgyja vienis. Anot Proklo, visa ko pradas esti ne būtis, o vienybė. Ši pradinė absoliuti vienybė (Dievas) sukuria daugybę daiktų vienių, grynųjų skaičių. Jie yra mąstantys daiktų pradai, dėl kurių daiktai dalyvauja absoliučioje vienybėje. Viskas savyje turi grožio, tiesos ir simetrijos vienybes.

Aukščiausiomis anagoginėmis (dvasios kilsmo) priemonėmis Proklas laikė meilę grožiui, tiesą ir tikėjimą. Meilė grožiui padeda pasirengti dieviškajai išminčiai, kurią atveria tiesa. Intelektinio, dorovinio ir religinio gyvenimo tikslu laikė mistinę tylą.

Proklas sistemino ir išgrynino III a. filosofo Jamblicho idėjas, kupinas metafizninių įžvalgų.

Proklas buvo aršus krikščionybės priešininkas, laikėsi platoniškojo idealizmo, jog tikrovės pagrindas yra ne materija, o idėjos.

Be filosofijos sisteminimo darbų – *Apie Platono teologiją, Teologijos elementai, Apie rutulį* – taip pat parašė astronomijos, matematikos, gramatinių veikalų. Dalyvavo religinėse misterijose, sukūrė teologinių himnų (žymiausias – Himnas Vieniui), parašė epigramas sau ir savo mokytojui Sirianui.

Dauguma Proklo idėjų išliko arabų filosofiniame veikale „Priežasčių knyga“, kuris laikytas Aristotelio veikalu. Proklo idėjos stipriai paveikė ankstyvąjį krikščionių teologą Pseudodionizijų Areopagitą ir per jį pateko į viduramžių krikščioniškąją teologiją.

## Literatūra
* Algis Uždavinys. *Versmių labirintai: Proklo hermeneutinė filosofija ir mistagogija*. Vilnius, 2002.

## Šaltiniai
Žau

**Žau** () – upė šiaurės vakarų Brazilijoje, Amazonės valstijoje; Negro dešinysis intakas (Amazonės baseinas). Visa upės vaga ir didžiuma baseino patenka į Žau nacionalinio parką. Teka į šiaurės rytus, rytus, smarkiai vinguriuoja, sudaro gausybę meandrų, senvagių. Įteka į Negrą žemiau Uninio žiočių.

Didžiausias intakas: Karabinanis (dešinysis).

Upės pavadinimas kilęs nuo žodžio *jaú* (arba *ya'ú*) vadinamos vietinės šamų rūšies (*Zungaro zungaro*).

## Šaltiniai
Kombinuota malono ir metilmalono acidurija

**Kombinuota malono ir metilmalono acidurija** (, **CMAMMA**), dar vadinama **kombinuota malono ir metilmalono acidemija**, – paveldima medžiagų apykaitos liga, kuriai yra būdingi padidėję malono rūgšties ir metilmalono rūgšties kiekiai. Kai kurie mokslininkai yra iškėlę hipotezę, kad CMAMMA gali būti viena iš labiausiai paplitusių metilmalono acidemijos formų ir galbūt viena iš labiausiai paplitusių, įgimtų medžiagų apykaitos sutrikimų. Dėl savo reto diagnozavimo, ji dažnai lieka nepastebėta.

## Simptomai ir požymiai
CMAMMA klinikiniai fenotipai yra labai nevienodi ir varijuoja nuo besimptomių, lengvų iki sunkių simptomų. Pagrindinė patologinė fiziologija dar nėra išaiškinta. Literatūroje aprašomi šie simptomai:

* metabolinė acidozė
* koma
* hipoglikemija
* traukuliai
* virškinamojo trakto ligos
* raidos atsilikimai
* kalbos sutrikimai
* sulėtėjęs vystymasis (ūgio ir svorio)
* psichikos ligos
* atminties sutrikimai
* kognityvinių funkcijų sutrikimas
* encefalopatija
* kardiomiopatija
* dismorfiniai bruožai

Pirmiesiems simptomams pasireiškus vaikystėje, labiau tikėtina, kad tai bus tarpiniai medžiagų apykaitos sutrikimai, o suaugusiesiems paprastai tai pasireiškia neurologiniais simptomais.

## Priežastys
CMAMMA pagal priežastingumą galima suskirstyti į du atskirus paveldimus sutrikimus: vienas iš jų yra mitochondrijų fermento acil-CoA sintezės 3 šeimos nario trūkumas, užkoduotas ACSF3 geno (OMIM#614265); kitas sutrikimas yra malonil-CoA dekarboksilazės fermento trūkumas, užkoduotas MLYCD geno (OMIM#248360).

## Diagnozė
Manoma, kad CMAMMA yra nepakankamai atpažįstama liga, nes klinikinių simptomų spektras labai platus, o naujagimių patikros programos dažniausiai neįtraukiamos.

### Naujagimių patikros programos
Kadangi dėl ACSF3 atsiradusios CMAMMA nesikaupia metilmalonil-CoA, malonil-CoA ar propionil-CoA, taip pat nepastebima acilkarnitino profilio pakitimų, CMAMMA neaptinkama pagal standartines kraujo naujagimių patikros programas.

Išskirtinis atvejis yra Kvebeko provincija, kurioje, be kraujo tyrimo, 21 dieną po gimimo taip pat tiriamas šlapimas pagal Kvebeko naujagimių kraujo ir šlapimo patikros programą. Dėl to Kvebeko provincija yra įdomi CMAMMA tyrimams, nes atstovauja vienintelę pacientų grupę pasaulyje, kurioje nėra atrankos šališkumo.

### Malono rūgšties ir metilmalono rūgšties santykis
Apskaičiavus malono rūgšties ir metilmalono rūgšties santykį plazmoje, CMAMMA galima aiškiai atskirti nuo klasikinės metilmalono acidemijos. Tai pasakytina ir apie vitamino B12 atsaką turinčius, ir į metilmaloninę acidemiją nereaguojančius asmenis. Šiam santykiui apskaičiuoti netinka naudoti malono rūgšties ir metilmalono rūgšties vertės iš šlapimo.

Esant CMAMMA dėl ACSF3, metilmaloninės rūgšties kiekis viršija maloninės rūgšties kiekį. Priešingai, CMAMMA dėl malonil-CoA dekarboksilazės trūkumo atveju yra atvirkščiai.

### Genetiniai tyrimai
CMAMMA galima diagnozuoti atlikus ACSF3 ir MLYCD genų analizę. Išplėstas nešiotojų tikrinimas vaisingumo gydymo metu taip pat gali nustatyti ACSF3 geno mutacijų nešiotojus.

## Šaltiniai